| *Yersinia* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Enterobacteriales |
| Familia: | Enterobacteriaceae |
| Xénero: | ***Yersinia***van Loghem, 1944 |

 |
| Especies |
| *Y. aldovae*
*Y. aleksiciae*
*Y. bercovieri*
*Y. enterocolitica*
*Y. frederiksenii*
*Y. intermedia*
*Y. kristensenii*
*Y. mollaretii*
*Y. pestis*
*Y. pseudotuberculosis*
*Y. rohdei*
*Y. ruckeri* |

***Yersinia*** é un xénero de bacterias da familia Enterobacteriaceae. As *Yersinia* son bacilos gramnegativos de poucos microns de longo e menos dun micron de largo, anaerobios facultativos. Algúns membros de *Yersinia* son patóxenos humanos, especialmente *Y. pestis*, que é o axente causante da peste bubónica. Os roedores son os reservorios naturais das *Yersinia*; máis raramente poden servirlles de hóspedes outros mamíferos. A infección pode producirse por vía sanguínea (no caso de *Y. pestis*) ou polos alimentos, polo consumo de alimentos (especialmente vexetais, lácteros e carne) contaminados con urina ou feces infectadas.

Fisioloxía microbiana
---------------------

Unha característica peculiar dalgunhas bacterias *Yersinia* é a súa capacidade de sobrevivir e mesmo proliferar a temperaturas baixas de entre 1 e 4 graos Celsius (por exemplo en produtos vexetais mantidos no refrixerador). Non mostran especial resistencia á calor. *Yersinia* é inactivado relativamente axiña por axentes oxidantes como o peróxido de hidróxeno e solucións de permanganato potásico.

Patoxénese
----------

*Y. pestis* é o axente causante da peste bubónica (ou das súas formas pneumónica e septicémica).

*Y. enterocolitica* causa unha enfermidade chamada yersiniose, que é unha enterocolite con diarrea e linfoadenoma dos nódulos mesentéricos, que pode ser confundida coa apendicite, e que afecta a humanos e animais.

*Y. pseudotuberculosis* é menos patoxénica e causa en animais unha enfermidade con síntomas parecidos aos da tuberculose, incluíndo necrose de tecidos localizados e granulomas no bazo, fígado e ganglios linfáticos. Nos humanos causa a febre escarlata do Oriente asiático (similar aos síntomas producidos por *Y. enterocolitica*, pero sen diarrea) ou, en nenos, síntomas parecidos aos da apendicite.

*Yersinia* é un dos axentes que causa a artrite reactiva en todo o mundo.

Historia
--------

*Véxase tamén**:* Taxonomía bacteriana.
*Yersinia pestis* foi a primeira especie descrita do xénero, en 1894 polo bacteriólogo suízo A.E.J. Yersin e polo bacteriólogo xaponés Kitasato Shibasaburō, aínda que inicialmente á bacteria non se lle chamou así. Lehmann and Neumann denominárona en 1896 *Pasteurella pestis* (coñecida como bacilo da peste). En 1944, van Loghem reclasificou as especies *P. pestis* e *P. rondentium* no novo xénero *Yersinia*. Despois da introdución do Código Bacteriolóxico, o xénero foi aceptado como válido en 1980.

Notas
-----

1. ↑  Ryan KJ; Ray CG (editors) (2004). *Sherris Medical Microbiology* (4th ed.). McGraw Hill. pp. 368–70. ISBN 0-8385-8529-9.
2. ↑  E-medicine - Yersinia pseudotuberculosis
3. ↑  Nikkari, S.; Merilahti-Palo, R.; Saario, R.; Söderstrom, K. O.; Granfors, K.; Skurnik, M.; Toivanen, P. (1992). "Yersinia-triggered reactive arthritis. use of polymerase chain reaction and immunocytochemical staining in the detection of bacterial components from synovial specimens". Arthritis & Rheumatism 35 (6): 682–687. doi:10.1002/art.1780350613.
4. 1 2 3  Loghem, J. J. (1944). "The classification of the plague-bacillus". Antonie van Leeuwenhoek 10 (1–2): 15–16. doi:10.1007/BF02272779. PMID 20990853.
5. 1 2 3  Yersinia entry in LPSN [Euzéby, J.P. (1997). "List of Bacterial Names with Standing in Nomenclature: a folder available on the Internet". Int J Syst Bacteriol 47 (2): 590-2. doi:10.1099/00207713-47-2-590. ISSN 0020-7713. PMID 9103655. .]
6. ↑  "LPSN Yersinia". Arquivado dende o orixinal o 22 de marzo de 2013. Consultado o 31 de decembro de 2012.

Véxase tamén
------------

### Ligazóns externas

* Yersinia Enterocolitis Mimicking Crohn's Disease in a Toddler
* Sweden: Pork warnings over new stomach illness
* Yersiniagenomes and related information at PATRICArquivado 14 de xullo de 2010 en Wayback Machine. a Bioinformatics Resource Center funded by NIAID

|  |  |
| --- | --- |
| Control de autoridades | 
* Wd: Q132231
* BNCF: 32037
* BNF: 122321396
* EBID: ID
* JSTOR: yersinia-infections
* LCCN: sh88023363
* MAG: 2776255393
* NKC: ph880099

 |

|  |  |
| --- | --- |
| Identificadores taxonómicos | 
* EOL: 83138
* EPPO: 1YERSG
* GBIF: 3221889
* iNaturalist: 464253
* IRMNG: 1047370
* ITIS: 591708
* NCBI: 629
* WoRMS: 571274

 |

|  |  |
| --- | --- |
| Identificadores | 
* MeSH: D015007
* MeSH: B03.440.450.425.900
* UMLS: C0043405

 |